आल्लरी नरेश

एडारा नरेश (जन्म 30 जून 1982) को आल्लरी नरेश के नाम से जाना जाता है। वे एक भारतीय अभिनेता और फिल्म निर्माता हैं जो मुख्य रूप से तेलुगु फिल्मों में काम करते हैं। उन्होंने 55 से अधिक फिल्मों में अभिनय किया है। अभिनय और अपनी हास्य भूमिकाओं के लिए उन्हें दो दक्षिण फ़िल्मफ़ेयर पुरस्कार, एक नंदी पुरस्कार और एक दक्षिण भारतीय अंतर्राष्ट्रीय मूवी पुरस्कार दिया गया है।

व्यावसायिक सफलताओं के साथ नरेश ने खुद को विभिन्न फिल्मों में एक अग्रणी अभिनेता के रूप में स्थापित किया। ये फिल्में हैं - अल्लारी (2001), थोट्टी गैंग (2002), मां अल्लुडु वेरी गुड (2003), किथाकिथलु (2006), गम्यम (2008), ब्लेड बाबजी (2008), बेंदु अप्पाराव आरएमपी''' (2009), संभो शिव संभो (2010), अहा ना पेलंता (2011), सीमा तपकाई (2011), सुदिगाडु (2012), यामुदिकी मोगुडु (2012), केवु केका (2013), महर्षि (2019) तथा नंदी'' (2021) आदि।

जीवन
नरेश अनुभवी तेलुगु निर्देशक और निर्माता ईवीवी सत्यनारायण के बेटे हैं। उनका जन्म 30 जून 1982 को चेन्नई में हुआ था। उनका परिवार आंध्र प्रदेश के पश्चिम गोदावरी जिले के कोरुमामिडी गांव से है। चेन्नई के चेट्टीनाड विद्याश्रम में अपनी स्कूली शिक्षा पूरी करने के बाद, नरेश हैदराबाद चले गए। वे तेलुगु, तमिल, हिंदी और अंग्रेजी में पारंगत हैं। उनकी पहली फिल्म की सफलता के बाद उन्हें "आल्लरी" उपनाम मिला।

नरेश ने सन् 2015 में विरूपा कंतम्नेनी से शादी की।

इन्हें भी देखें
 अक्किनेनी नागार्जुन
 अखिल अक्किनेनी 
 अली (अभिनेता) 
 नंदमुरी कल्याण राम

सन्दर्भ

बाहरी कड़ियाँ



श्रेणी:1982 में जन्मे लोग
श्रेणी:तेलुगू अभिनेता
श्रेणी:फ़िल्मफ़ेयर पुरस्कार विजेता
श्रेणी:ज़ी सिने पुरस्कार
श्रेणी:नन्दी पुरस्कार विजेता